Juba varakult enne avapeo algust sai rahvas tutvuda kogu hoonega. Mudilastele pakkus müramislusti spetsiaalne lastenurk 2. korruse Riia mnt. poolses otsas. Samas kõndis ringi maiustusi jagav maskott Jänes Jänksi. Lastenurga kohal seinal võis näha pikki ridasid karikaid. Ilmselt tuleb peagi karikate jaoks lisapinda otsida. Hoone teises otsas puhus pille Pärnu Noorte Puhkpilliorkester, kus seekord mängiti ilma dirigendi juhatuseta, sest Rein Vendla seisis ka ise  koos teiste liikmetega mängijate reas.